
ОБЯВА
ЗА ПРОВЕЖДАНЕ НА ДЪРЖАВНО ПЪРВЕНСТВО В КЛАС „ЯЛ 6 - ТРЕТИ МАРТ" 2024 г.
I. НАИМЕНОВАНИЕ, МЯСТО И ДАТИ НА ПРОВЕЖДАНЕ 

1.  Държавно първенство на „ЯЛ 6 - ТРЕТИ МАРТ",, ще се проведе в гр. Варна, Варненско езеро в акваторията на водната база на СК "Черно море- Бриз" от 29 Февруари до 3 Март 2024 г 
II. 
1. Организатори са  Българската Федерация по Ветроходство и МК "Приятели на морето".
2.    Домакин е СК "Черно море-Бриз" Варна“,
III.ЦЕЛИ 
1. Посвещава се на годишнината от освобождението на България от Османско владичество.
2. Съхранение традициите на морското дело.
3. Излъчване на екипаж-държавен първенец на „Ял-6 – ТРЕТИ МАРТ” за 2024 година.
IV. КЛАСОВЕ И УЧАСТНИЦИ.
1. Регатата ще се проведе на гребно-ветроходни лодки „Ял-6”с рейково и  рейково-разрезно ветрилно стъкмяване.
2. До участие се допускат отбори в състав от шест състезатели, без ограничение на пол и възраст, от които в екипажа за всяка гонка могат да  участват  минимум  5  състезатели  от заявените в приетата заявка за участие.
V. ПРОГРАМА

29.02.2024 г.
Посрещане - СК "Черно море-Бриз"



14.00-18.00 ч. – Обмер и регистрация
01.03.2024 г.
08:00 – Обмер и регистрация
09.00 - Техническа конференция
10.00 - Откриване


11.00 – Старт на първа гонка за деня
02.03.2024 г.
10.00 – Старт на първа гонка за деня
03.03.2024 г.
10.00 – Старт на първа гонка за деня







16.00 – Закриване
Забележка: 
Организаторът си запазва правото за промени в програмата.
VI.ПРАВИЛА.
1. Регатата ще се ръководи от "Състезателните правила по ветроходство (СПВ)на Международната Федерация по Ветроходство 2021--2024",  със следните изменения и допълнения:

-
СПВ 33 няма да се прилага; 

-
Ще се прилага СПВ 40.1.  (Лодки, нарушили това правило, ще бъдат протестирани от Регатната комисия, което може да доведе до дисквалификация);
-
СПВ 50 няма да се прилага;

-
СПВ 55.3(а) няма да се прилага;
-
Правило 61.1(а) се допълва с:  „и да се уведоми съдиите на финала за намерението си да протестира”.

2. Наредбата на БФВ за провеждане на национални първенства и регати. 

3. Настоящата обява. 

4. Състезателните инструкции.
5. Изискванията за класа и модификацията на лодките е:
А.  Корпус - серийно производство .
Б.  Ветрила  - от материя парусина, или дакрон, размери не надхвърлящи посочените в 
Приложение 1.
 - Размерите на страните на триъгълните ъглови планки по шкаторините да не надвишава 500 мм
 - Ъгъла на планка А да не бъде по-голям от 75°- Приложение 1.
 - Ъгъла на планка В да не бъде по-голям от 65° - Приложение 1.
В.  Рангоут - дървен, маркиран от организатора.
- Мачта - поставена на лодката да има марка, определяща допустима максимална височина на закрпване на гика = на 810 мм. над банката.
- гик – с марка, ограничаваща разтягането на долната шкаторина до 4410мм.
- рея – с марка,ограничаваща разтягането на горната шкаторина до 4345мм.
Г. Задължително е:
- закрепването на ветрилата към мачтата, гика и реята да става посредством шнуровка. Не се разрешава ползването на улей на рангоута(ликпас)
- горната шкаторина на грота е закрепена към подвижна рейка без пета или друго приспособление, превръщащо я в гафел.
VII. РЕКЛАМИРАНЕ
1. Всички лодки са длъжни  да носят върху корпуса и ветрилата предоставените им от организатора рекламни материали. Те губят право на класиране в гонката, в която са взели участие не носейки ги.
2. Лодките могат да носят рекламни материали на свои спонсори както следва:
  - върху двата борда на корпуса в задната третина;
  - върху двете страни на грота с размери 400 / 400 мм.
VIII. ЗАЯВКИ.
1. Предварителни заявки за участие се приемат на:  e-mail: secretarybulsaf@gmail.com или тел: +359888951022 до 26.02.2024.
IX. РЕГИСТРАЦИЯ
1. Регистрация за участие се извършва в регатния офис на 29.02.2024 г. от 14.00 до 18.00 ч. и на 01.03.2024г. от 08.00 до 08.45 ч. след извършен обмер. 
2.  За участие се представят следните документи: 

2.1 Заявка за участие по образец Приложение №3 към  Наредба на БФВ.

2.2 За участие в Държавното Първенство на „Ял 6” е необходимо картотекирането на всички членове на екипажа. 

2.3 Представяне на копие от картотека 

2.4 Копие на документ за платена картотека.
2.5 Документ за самоличност: Лична карта, свидетелство за управление на МПС, паспорт, или удостоверение за раждане;.
2.6 Предсъстезателен медицински преглед.
2.7 Застрахователна полица за състезателите на сума  минимум 2000 лв. за всеки състезател, с валидност за времето на състезанието. 
Забележка:  Организаторът не осигурява застрахователни агенти.
3. Формуляр-заявка се получава и от регатния офис.
X. ОБМЕР
1. Обмер на ветрилата и оглед на лодките се извършва на 29.02.2024 г. от 14.00 до 18.00 ч. и на 01.03.2024 г. от 08.00 до 08.45ч.
XI. СЪСТЕЗАТЕЛНИ ИНСТРУКЦИИ.
1. Състезателни инструкции се получават в регатния офис, при регистриране за участие.
XII. СЪСТЕЗАТЕЛНО РАЗСТОЯНИЕ.
1. Състезателното разстояние по което ще се плава е триъгълно срещу и по вятъра.
 XIII. КЛАСИРАНЕ.
1. Класирането ще се извършва по Минималната точкова система в съответствие с Приложение А от "Състезателните правила по ветроходство 2021-2024"
2. Предвижда се провеждането до 7 гонки.
3. При провеждане на четири  и повече гонки най-лошата се изхвърля. При провеждане на  три гонки, всички се зачитат за крайното класиране.
4. Състезанието е валидно при провеждането на най-малко три гонки.
XIV. НАГРАДИ
1. На класиралите се екипажи от I до III-то място ще бъдат връчени награди.
2. Екипажите, не взели участие в церемонията по закриване на регатата, няма да бъдат награждавани.

XV. МАТЕРИАЛНО-ТЕХНИЧЕСКО И ФИНАНСОВО ОСИГУРЯВАНЕ
1. Всеки отбор участва със собствена, или наета материална част, отговаряща на класа и модификацията, както и изискванията в настоящата Обява.
* Материалната част може да пребивава на водната база на СК "Черно море- Бриз" от 28 Февруари до 4 Март 2024 г.
2. Разноските за участие са за сметка на отборите.
XVI. ОТГОВОРНОСТ
1. Всички пълнолетни състезатели участват в регатата  доброволно и на собствен риск и отговорност. За непълнолетните участници ще се изисква декларация-съгласие подписана от родителите (настойниците) и преподписана от водача на отбора или шкипера  в регатния офис пред съответното длъжностно лице.
2. Организаторът на регатата, както и всяко физическо, или юридическо лице, свързано с организирането, или провеждането на проявата не носят отговорност за имуществени и неимуществени щети, нараняване, или смърт на състезател настъпили на брега, или полигона по време на подготовката, или участието  в регатата. 
30.01.2024 г.






БФВ

e-mail: secretary@bulsaf.bg
тел. 0887060865

Любена Начева
СХЕМА
на състезателния полигон 

ВАРНЕНСКО ЕЗЕРО

